**Slovenská záručná a rozvojová banka, a. s.**

vyhlasuje

**V Ý Z V U**

na predloženie ponuky podľa § 117 zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“ alebo „zákon o verejnom obstarávaní“)

Na predmet zákazky:

**Poskytovanie upratovacích služieb pre Slovenskú záručnú a rozvojovú banku, a. s.**

Bratislava, 15.11.2022

# POKYNY PRE ZÁUJEMCOV

## Všeobecné informácie

### **Identifikácia verejného obstarávateľa**

Názov: Slovenská záručná a rozvojová banka, a. s.

Sídlo: Štefánikova 27, Bratislava - mestská časť Staré Mesto 811 05

Štát: Slovenská republika

IČO: 00 682 420

DIČ: 2020804478

Zastúpený: Mgr. Bc. Peter Dávid, MBA – predseda predstavenstva

Ing. Roland Štadler -podpredseda predstavenstva

Kontaktná osoba pre predmetnú zákazku:

Meno: Mgr. Eva Jurišová

Tel.: +421 2 57 292 298

e-mail: eva.jurisova@szrb.sk

( ďalej aj ako „verejný obstarávateľ“ alebo „SZRB“ alebo „banka“

### **Predmet súťaže:** Zákazka na poskytnutie služieb

### **Názov súťaže:**„Poskytovanie upratovacích služieb pre Slovenskú záručnú a rozvojovú banku, a. s.“

### **Opis predmetu zákazky:**

Predmetom zákazky je poskytovanie upratovacích služieb pre Slovenskú záručnú a rozvojovú banku, a. s. v budove SZRB na Štefánikovej 27 v Bratislave. Bližšia špecifikácia opisu predmetu zákazky je uvedená v prílohe č. 5 – Opis predmetu zákazky.

### **CPV kód**

### Hlavný kód:

90911200-8 Čistenie (upratovanie) budov

90911300-9 Umývanie okien

90919200-4 Čistenie (upratovanie) kancelárií

### **Predpokladaná hodnota zákazky**

Predpokladaná hodnota zákazky (ďalej aj ako „PHZ“) bude určená týmto prieskumom, ktorý je nástrojom na určenie PHZ v zmysle § 6 ods. 1 zákona o verejnom obstarávaní.

V prípade, že v tomto prieskume trhu, realizovaného s cieľom určenia predpokladanej hodnoty zákazky, bude verejnému obstarávateľovi doručená ponuka, ktorá bude preňho akceptovateľná, bude úspešný uchádzač určený na základe tohto prieskumu trhu.

Kritériom na vyhodnotenie ponúk, na základe ktorého bude verejný obstarávateľ predložené ponuky posudzovať, je uvedené v bode 21 tejto výzvy.

Maximálna výška zdrojov: 45 000 EUR bez DPH

### **Typ zmluvy**

Rámcová zmluva o poskytovaní upratovacích služieb

### **Miesto plnenia:**

Budova Slovenskej záručnej a rozvojovej banky, a. s. na Štefánikovej 27 v Bratislave.

### **Zdroj finančných prostriedkov, podmienky financovania**

Predmet zákazky bude financovaný z vlastných zdrojov verejného obstarávateľa. Splatnosť faktúry je 30 dní od jej preukázateľného doručenia verejnému obstarávateľovi. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry. Verejný obstarávateľ neposkytuje preddavok ani zálohovú platbu.

### **Vysvetľovanie a doplnenie podkladov**

### Komunikácia medzi vyhlasovateľom Výzvy a uchádzačmi prebieha výhradne prostredníctvom elektronického nástroja JOSEPHINE.

### 

## Príprava ponuky

### **Vyhotovenie ponuky**

### Doklady a dokumenty tvoriace obsah ponuky, požadované vo Výzve musia byť v ponuke predložené vo forme scanov originálov alebo kópií týchto dokladov.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

### Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene Euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platiteľom dane z pridanej hodnoty (ďalej len „DPH“), navrhované zmluvné ceny uvedie:

* cena bez DPH,
* výška DPH,
* cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Všetky ceny uvedené v ponuke sú konečné a pre uchádzača záväzné počas celej platnosti ponuky.

### Uchádzač musí v Prílohe č. 4 - Návrh na plnenie kritérií uviesť celkovú cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Ak sa uchádzač stane počas platnosti zmluvy platcom DPH, nebude to mať vplyv na konečnú zmluvnú cenu pre verejného obstarávateľa.

### Ponúknutá cena bude počas trvania zmluvy maximálna a bude obsahovať všetky náklady úspešného uchádzača potrebné na splnenie predmetu zákazky.

### **Ponuková cena**

### Je výhradnou povinnosťou uchádzača, aby si dôsledne preštudoval túto Výzvu a všetky dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

### Vyplnený formulár **„Všeobecné informácie o uchádzačovi“** uvedený v **Prílohe č. 1** tejto Výzvy.

### **Zoznam dôverných informácii** v zmysle **Prílohy č. 2** tejto Výzvy.

### **Splnenie podmienok účasti** v zmysle **bodu 22** a **Prílohy č. 3** tejto Výzvy.

### Vyplnený formulár **„Návrh na plnenie kritérií“** podľa **Prílohy č. 4** tejto Výzvy, vypracovaný podľa bodu 21. Výzvy.

**Čestné vyhlásenie o neexistencii konfliktu záujmov** v zmysle **Prílohy č. 6** tejto Výzvy.

Uchádzač predloží podpísaný návrh zmluvy. Návrh zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Uchádzač musí poskytnúť verejnému obstarávateľovi súčinnosť tak, aby zmluva bola podpísaná uchádzačom do 5 pracovných dní od odoslania oznámenia o úspešnosti ponuky, inak si verejný obstarávateľ vyhradzuje právo zmluvu neuzatvoriť a vyzvať na súčinnosť ďalšieho uchádzača v poradí.

## Predkladanie ponúk

### **Predloženie ponuky**

### Uchádzač predloží ponuku písomne v elektronickej forme prostredníctvom systému JOSEPHINE. (<https://josephine.proebiz.com/sk/>). Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

### V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie výzvy a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

### Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

### Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejného obstarávania (podľa § 20 ods. 5 zákona č. 85/2005 Z. z. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

### Uchádzač môže predložiť iba jednu ponuku.

**16. Rozdelenie predmetu zákazky na** **časti:**

Rozdelenie predmetu zákazky na časti nie je možné.

### **17. Variantné riešenia**

### Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

### **18. Lehota na predkladanie ponúk**

### Ponuky sa predkladajú v lehote na predkladanie ponúk. Lehota na predkladanie ponúk je stanovená do **28.11.2022 do 13:00 hod.**

### **19. Lehota viazanosti ponuky**

Uchádzač je viazaný svojou ponukou v lehote viazanosti ponúk, ktorá je stanovená verejným obstarávateľom do **31.12.2022.**

## 

## Vyhodnotenie ponúk

### **20. Hodnotenie ponúk**

Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

Verejný obstarávateľ hodnotí ponuky podľa kritérií na hodnotenie ponúk uvedených v bode 21. Výzvy.

### **21. Kritériá na hodnotenie ponúk**

Verejný obstarávateľ bude vyhodnocovať ponuky podľa § 44 ods. 3 písm. c) zákona o verejnom obstarávaní na základe najnižšej ceny.

**Postup pri vyhodnotení ponúk**

Kritériom na vyhodnotenie ponúk je najnižšia cena s DPH za predmet zákazky – **Príloha č. 4** – Návrh na plnenie kritérií.

Celková cena za poskytnutie služby musí byť stanovená ako konečná pre verejného obstarávateľa, vrátane všetkých nákladov (priame aj nepriame náklady vrátane dopravy). Uchádzač zahrnie do ceny všetky náklady a poplatky súvisiace s dodaním predmetu zákazky v zmysle požiadaviek uvedených v tejto Výzve.

### **22. Splnenie podmienok účasti uchádzačov**

Uchádzač doloží čestné vyhlásenie formou **Prílohy č. 3,** že spĺňa podmienky účasti uvedené v § 32 ods. 1 zákona verejnom obstarávaní.

**Uchádzač doloží aj doklad o oprávnení dodávať tovar, uskutočňovať stavebné práce alebo poskytovať službu (výpis z obchodného registra** (postačuje https://www.orsr.sk/) prípadne výpis živnostenského registra (<https://www.zrsr.sk/zr_om.aspx>) ), resp. výpis zo zoznamu hospodárskych subjektov, alebo ekvivalent.

### **23. Vyhodnotenie splnenia podmienok účasti a vyhodnotenie požiadaviek na predmet zákazky**

Verejný obstarávateľ posudzuje splnenie podmienok účasti a splnenie požiadaviek na opis predmetu zákazky v súlade s touto Výzvou u uchádzača, ktorý sa podľa kritérií na vyhodnotenie ponúk umiestnil na prvom mieste.

Verejný obstarávateľ vyhodnotí ponuku z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré uchádzač poskytol.

Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač doručí vysvetlenie alebo doplnenie predložených dokladov do dvoch pracovných dní od dňa doručenia žiadosti.

Verejný obstarávateľ vylúči zo súťaže uchádzača, ak budú naplnené skutočnosti:

1. uchádzač nedoručí písomné vysvetlenie ponuky na základe požiadavky verejného obstarávateľa do dvoch pracovných dní odo dňa doručenia žiadosti o vysvetlenie, ak verejný obstarávateľ neurčí dlhšiu lehotu,
2. uchádzačom predložené vysvetlenie ponuky nie je svojim obsahom v súlade s požiadavkou podľa bodu 22.,
3. predložil neplatné doklady; neplatnými dokladmi sú doklady, ktorým uplynula lehota platnosti,
4. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,
5. ponuka nespĺňa požiadavky na predmet zákazky,
6. nesplnil podmienky účasti.

V prípade ak uchádzač, ktorý podľa kritérií na vyhodnotenie ponúk sa predbežne umiestnil na prvom mieste bude vylúčený, verejný obstarávateľ vyhodnocuje splnenie podmienok účasti a splnenie požiadaviek na predmet zákazky u ďalších uchádzačov na základe poradia stanoveného na základe kritérií na vyhodnotenie ponúk, až kým neurčí úspešného uchádzača.

V prípade, ak ani jeden uchádzač nesplní podmienky účasti a požiadavky na predmet zákazky, verejný obstarávateľ ukončí obstarávanie bez výberu úspešného uchádzača.

## Prijatie ponuky

Komunikácia medzi verejným obstarávateľom a úspešnými uchádzačmi bude prebiehať v slovenskom, prípadne v českom jazyku prostredníctvom elektronického nástroja JOSEPHINE.

### **24. Uzavretie zmluvy**

S úspešným uchádzačom, ktorého ponuka bola prijatá, bude uzavretá zmluva na 12 mesiacov.

Verejný obstarávateľ si vyhradzuje právo neuzatvoriť zmluvu s úspešným uchádzačom v prípade, ak cenová ponuka úspešného uchádzača bude vyššia ako finančný limit pre takýto typ zákazky v zmysle zákona o verejnom obstarávaní.

Verejný obstarávateľ si vyhradzuje právo odmietnuť všetky predložené ponuky a ukončiť verejné obstarávanie bez výberu.

Verejný obstarávateľ neposkytuje preddavky, ani zálohové platby.

## Ďalšie informácie

### **25. Dôvernosť procesu obstarávania**

Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.

Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so všeobecne záväznými právnymi predpismi.

# PRÍLOHA Č. 1

## VŠEOBECNÉ INFORMÁCIE O UCHÁDZAČOVI

|  |  |  |  |  |
| --- | --- | --- | --- | --- |
| Obchodné meno alebo názov uchádzača  *úplné oficiálne obchodné meno alebo názov uchádzača* | |  | | |
|  | |  | | |
| Názov skupiny dodávateľov  *vyplňte v prípade, ak je uchádzač členom skupiny dodávateľov, ktorá predkladá ponuku* | |  | | |
|  | |  | | |
| Sídlo alebo miesto podnikania uchádzača  *úplná adresa sídla alebo miesta podnikania uchádzača* | |  | | |
|  | |  | | |
| IČO | |  | | |
|  | |  | | |
| Právna forma | |  | | |
|  | |  | | |
| Zápis uchádzača v Obchodnom registri  *označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* | |  | | |
|  | |  | | |
| Štát  *názov štátu, podľa právneho poriadku ktorého bol uchádzač založený* | |  | | |
|  | |  | | |
| Zoznam osôb oprávnených  konať v mene uchádzača | | meno a priezvisko |  |
|  | | |
|  | | |
|  | | |
| Kontaktné údaje uchádzača  *pre potreby komunikácie s uchádzačom* | |  | | |
| Kontaktná adresa: | |  | | |
|  | |  | | |
| Meno a priezvisko kontaktnej osoby | |  | | |
| Telefón | |  | | |
| E-mail | |  | | |
| V....................................., dňa ................ | ..................................................  meno, funkcia | | |

# PRÍLOHA Č. 2

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný zástupca uchádzača týmto čestne vyhlasujem, že naša ponuka predložená v rámci Výzvy na predmet zákazky „Poskytovanie upratovacích služieb pre Slovenskú záručnú a rozvojovú banku, a. s.“ vyhlásenej verejným obstarávateľom Slovenská záručná a rozvojová banka, a. s. so sídlom Štefánikova 27, Bratislava - mestská časť Staré Mesto 811 05 :

neobsahuje žiadne dôverné informácie, alebo

obsahuje dôverné informácie, ktoré sú v ponuke označené slovom „DÔVERNÉ“, alebo

obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[1]](#footnote-1) |

# PRÍLOHA Č. 3

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

**Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný, zástupca uchádzača, týmto čestne vyhlasujem, že naša ponuka predložená v rámci Výzvy na predmet zákazky „Poskytovanie upratovacích služieb pre Slovenskú záručnú a rozvojovú banku, a. s.“ vyhlásenej verejným obstarávateľom Slovenská záručná a rozvojová banka, a. s. so sídlom Štefánikova 27, Bratislava - mestská časť Staré Mesto 811 05:

sme oprávnení dodávať tovar, uskutočňovať stavebné práce alebo poskytovať službu v zmysle bodu 22 Výzvy,

nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[2]](#footnote-2) |

# 

# PRÍLOHA Č. 4

## NÁVRH NA PLNENIE KRITÉRIÍ

**Poskytovanie upratovacích služieb pre Slovenskú záručnú a rozvojovú banku, a. s.**

Obchodné meno uchádzača:

Sídlo alebo miesto podnikania uchádzača:

IČO:

|  |  |  |  |  |
| --- | --- | --- | --- | --- |
| **Názov služby** | **Cena za**  **1 mesiac** \*  **v EUR bez DPH** | **Cena za**  **12 mesiacov**  **v EUR bez DPH**  **(a)** | **DPH** | **Cena za**  **12 mesiacov**  **v EUR s DPH**  **(b)** |
| Upratovacie služby  (okrem tepovania) |  |  |  |  |

**1.**

**2.**

|  |  |  |  |  |
| --- | --- | --- | --- | --- |
| **Názov služby** | **Cena za**  **1 m2**  **v EUR bez DPH** | **Cena za**  **1 651,98 m2**  **v EUR bez DPH**  **(c)** | **DPH** | **Cena za**  **1 633 m2**  **v EUR s DPH**  **(d)** |
| Strojové tepovanie kobercov |  |  |  |  |

**3.**

|  |  |  |  |  |
| --- | --- | --- | --- | --- |
| **Názov služby** | **Cena za**  **1 ks**  **v EUR bez DPH** | **Cena za**  **200 ks**  **v EUR bez DPH**  **(e)** | **DPH** | **Cena za**  **200 ks**  **v EUR s DPH**  **(f)** |
| Tepovanie stoličiek |  |  |  |  |

|  |  |  |  |
| --- | --- | --- | --- |
| **Názov služby** | **Cena spolu**  **v EUR bez DPH**  **(a+c+e)** | **DPH** | **Cena spolu**  **v EUR s DPH**  **(b+d+f)** |
| Upratovacie a tepovacie služby spolu (1 + 2 + 3) |  |  |  |

**\*** v cene za 1 mesiac je zahrnuté denné, týždenné, mesačné a ročné upratovanie okrem tepovania kobercov, stoličiek a kresiel.

Výmera kobercov a počet stoličiek určených na tepovanie sú určené ako predpokladané množstvá počas trvania zmluvy. Realizácia týchto služieb bude prebiehať na základe objednávok, ktorých celkový objem nepresiahne maximálnu cenu za tieto položky.

**Uchádzač vyhlasuje, že JE / NIE JE platiteľom DPH (uchádzač zakrúžkuje relevantný údaj).**

V ........................., dňa ................... ...............................................................

podpis oprávnenej osoby uchádzača

***Poznámka:***

- *dátum musí byť aktuálny vo vzťahu ku dňu uplynutia lehoty na predkladanie ponúk,*

- *uchádzač zaokrúhli svoje návrhy v zmysle matematických pravidiel na 2 desatinné miesta.*

**PRÍLOHA Č. 5**

**Opis predmetu zákazky**

**Poskytovanie upratovacích služieb pre Slovenskú záručnú a rozvojovú banku, a. s.**

Predmetom zákazky je poskytovanie upratovacích služieb pre Slovenskú záručnú a rozvojovú banku, a. s. v budove SZRB na Štefánikovej 27 v Bratislave.

Budova na Štefánikovej 27 v Bratislave má 1 podzemné podlažie a 6 nadzemných podlaží.

Plocha upratovaných miestností: 3 296,19 m2

V tom:

|  |  |  |  |  |
| --- | --- | --- | --- | --- |
| **Názov** | **Počet** | **Plocha v m2** | **Druh podlahy** | **Poznámka** |
| Kancelárie | 64 | 1 651,98 | koberce |  |
| Chodby vrátane schodísk | 42 | 1 097,25 | dlažba, kameň |  |
| WC | 21 | 120,72 | dlažba |  |
| Hygienické zariadenia | 4 | 21,45 | dlažba | WC+umývadlo+vaňa al. sprcha |
| Kuchynky | 11 | 72,21 | dlažba |  |
| Sklady | 7 | 152,44 | dlažba,linoleum |  |
| Sklady upratovačiek | 4 | 4,00 | dlažba |  |
| Čakáreň + vrátnica | 2 | 29,25 | dlažba |  |
| Príručná registratúra + kuch. | 1 | 18,51 | dlažba |  |
| Sprcha | 1 | 2,06 | dlažba |  |
| Zimné záhrady | 2 | 51,64 | dlažba |  |
| Technologické miestnosti (UPS, serverovňa) | 2 | 30,13 | dlažba | Upratovanie iba za prítomnosti zamestnanca OIS |
| Výťahy | 2 | 10,48 | umývateľný povrch | Nerezová kabína so zrkadlom + 8x výťahové dvere |
| Trezor | 1 | 34,07 | koberec | Upratovanie iba za prítomnosti zamestnanca banky |
| **Spolu:** |  | **3 296,19** |  |  |

Plocha miestností s dlažbou spolu: 1 663,28 m2

Plocha miestností s kobercom spolu: 1 651,98 m2

Vo WC, hygienických zariadeniach, sprche a skladoch sú na stenách keramické obklady.

Plocha vonkajších okien aj s rámom: 413,15 m2 (okná sú dvojité).

Plocha interiérových okien: 60,79 m2 (okná s jednoduchým zasklením s protipožiarnym sklom).

Na 9 oknách sú horizontálne hliníkové žalúzie s celkovou plochou 24,12 m2.

Na 1 presklenej stene sú vertikálne žalúzie s plochou 24 m2.

Na 8 oknách sú záclony.

V budove je 1 kovaná brána (3/4 sklo), 8 plechových dverí a 205 drevených dverí s povrchovou úpravou – farba.

V tom:

Dvojkrídlové drevené (povrchová úprava – farba): 53

Jednokrídlové drevené (povrchová úprava – farba): 119

Dvojkrídlové drevené - 2/3 sklo (povrchová úprava – farba): 21

Jednokrídlové drevené - 2/3 sklo (povrchová úprava – farba): 12

Celková plocha drevených dverí z jednej strany je 456,10 m2 bez zárubní.

Celková plocha kovových dverí z jednej strany je 20,30 m2 bez zárubní.

Súčasťou poskytovaných služieb bude aj upratovanie chodníka pred budovou na Štefánikovej 27 s rozlohou 51 m2.

Rozsah poskytovaných služieb:

**Denné upratovanie v pracovných dňoch:**

* vyprázdňovanie odpadkových košov,
* zametanie a umývanie podláh s umývateľným povrchom, vrátane výťahu,
* utieranie prachu na stoloch - mimo výpočtovej techniky, telekomunikačnej techniky, tlačiarní a kopírovacích strojov,
* čistenie kľučiek na dverách dezinfekčnými prípravkami, odstránenie škvŕn okolo kľučiek a z exponovaných miest dverí,
* čistenie a leštenie miesta styku s klientom,
* umytie a leštenie zrkadiel,
* umývanie drezov, pracovných dosiek kuchynských liniek, umytie a vyleštenie batérií,
* umývanie umývadiel a WC mís s použitím dezinfekcie,
* dopĺňanie toaletného papiera a papierových utierok do zásobníkov.

**Týždenné upratovanie:**

* utieranie prachu na voľných plochách (parapety, skrinky, pulty, poličky, hydranty, rámy a pod.) do výšky 1,7 m,
* vysávanie miestností s položeným kobercom 2x do týždňa,
* utieranie prachu na schodišti a zábradlí,
* umytie schodiska,
* čistenie a dezinfekcia mikrovlnnej rúry z vnútra.

**Mesačné upratovanie:**

* umývanie dverí a zárubní,
* utieranie prachu na voľných plochách nad výšku 1,7 m,
* utieranie stoličiek,
* dezinfekcia a umytie odpadových nádob,
* čistenie keramických obkladov,
* umývanie kuchynskej linky,
* omietanie pavučín, utieranie prachu z hasiacich prístrojov, vypínačov, zásuviek, radiátorov, zárubní, umelých rastlín,
* utieranie kožených stoličiek, kresiel a pohoviek,
* čistenie stien a dverí výťahu,
* upratovanie technologických miestností, trezora – za prítomnosti zamestnanca banky.

**Ročné upratovanie** (1x za 12 mesiacov)**:**

- umývanie okien vrátane parapetov v termíne do 30.9.2023,

- čistenie horizontálnych žalúzií,

- pranie záclon,

- čistenie svietidiel,

- strojové čistenie podláh na chodbách a schodiskách (1 097 m2).

**Tepovanie** (bude zadávané na základe samostatných objednávok):

- strojové tepovanie kobercov (predpokladaná výmera je 1 651,98 m2),

- tepovanie kancelárskych a rokovacích stoličiek (predpokladané množstvo je 200 ks)

Vyžaduje sa aj upratovanie chodníka pred budovou v pracovných dňoch, a to:

**V letnom období – do 8,00 hod. ráno:**

* pozametanie chodníka,
* odpratanie smetí a lístia do kontajnera.

**V zimnom období – do 8,00 hod. ráno:**

* odpratanie snehu, prípadne posypanie technickou soľou
* pozametanie chodníka,
* odpratanie smetí do kontajnera.

Pravidelné upratovacie služby (vrátane umývania okien) sa budú vykonávať v pracovných dňoch v čase od 14,00 hod. do 20,00 hod., pričom čas a organizácia prác v jednotlivých častiach budovy sa prispôsobí požiadavkám zamestnancov banky. Upratovacie práce budú zabezpečovať min. 4 upratovačky v rozsahu min. 3 hodiny denne.

V cene upratovania budú zahrnuté všetky náklady dodávateľa súvisiace s predmetom zákazky - doprava na miesto výkonu služby, čistiace a dezinfekčné prostriedky, vrecká do smetných košov, strojové vybavenie, náradie a ochranné prostriedky potrebné pre výkon upratovacích služieb.

Banka zabezpečí toaletný papier, papierové utierky, tekuté mydlá, prostriedky na umývanie riadu a technickú soľ.

**Obhliadka miesta dodania predmetu zákazky:**

Vzhľadom k špecifickému predmetu obstarávania verejný obstarávateľ odporúča, aby uchádzači vykonali obhliadku miesta dodania predmetu zákazky.

Informácie k obhliadke:

* Termín obhliadky je potrebné dohodnúť vopred telefonicky alebo e-mailom s kontaktnou osobou SZRB. Termín obhliadky je: 22.11. a 23.11.2022 od 8:00 hod. do 11:00 hod..
* V prípade Vášho nezáujmu o obhliadku miesta dodania predmetu zákazky má SZRB za to, že je Vám toto miesto známe.

Kontaktná osoba na obhliadku miesta dodania predmetu zákazky: Ing. Jana Chocholová, tel.: 0901 776 730, e-mail: [jana.chocholova@szrb.sk](mailto:jana.chocholova@szrb.sk)

**PRÍLOHA Č. 6**

**Čestné vyhlásenie o  neexistencii konfliktu záujmov**

*[doplniť názov uchádzača]*, zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku do procesu na obstaranie predmetu zákazky „Poskytovanie upratovacích služieb pre Slovenskú záručnú a rozvojovú banku, a. s.“ (ďalej len „zákazka“) vyhlásenej verejným obstarávateľom Slovenská záručná a rozvojová banka, a. s., Štefánikova 27, 811 05 Bratislava – mestská časť Staré Mesto (ďalej len „verejný obstarávateľ“), týmto

čestne vyhlasujem, že

v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu predmetnej zákazky,
* poskytnem verejnému obstarávateľovi v postupe tejto zákazky presné, pravdivé a úplné informácie.

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[3]](#footnote-3) |

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)